Historija drevnog Egipta

Arheološki dokazi ukazuju da se posebna kultura razvila u dolini Nila prije 5000. pne. Ono što se danas naziva faraonskim periodom datira od 3100. pne., kada je Egipat postao jedinstvena država, a završava kada je Egipat 332. pne., prestao biti nezavisna država nakon osvajanja od strane Aleksandra Velikog. Njime su kasnije vladali grčki ptolemejski kraljevi.

Preddinastijski period 

Oko ← 6000. Početak uzgoja žitarica u sjevernoj Africi.

← 4000.-3000. Započinje isušivanje Sahare; stanovništvo sjeverne Afrike širi se prema jugu i istoku - pred-dinastijski period u Egiptu.

Oko ← 3500. Prva upotreba jedara na Nilu.

Ranodinastijski period 
 

Oko ← 3100. Prema predaji, godina ujedinjenja Egipta za Nermerove (Menes) vladavine.

Staro Carstvo 

← 2686. je početak Stare države (doba piramida) u Egiptu (← 2181.)
← 2590. Keops gradi veliku piramidu kod Gize.
Iz oko ← 2350. potječu rani religijski tekstovi pronađeni na zidovima egipatskih grobnica, tzv. Piramidalni tekstovi (hijeroglifi).

Prvi prijelazni period 

Da je to bilo vrijeme nemira i ratova vidi se po činjenici da su se ove četiri dinastije smjenjivale u samo 50 g.

Srednje carstvo 
 

Oko ← 2040.-1674. nakon perioda kaosa, uspostavlja se Srednje Carstvo u Egiptu; Faraoni jačaju državu, uspostavljaju centraliziranu upravu i oko ← 1990. osvajaju susjednu Nubiju (danas Etiopija). 
Iz oko ← 1900. potječe srednjo-carska Priča o Sinuhe.

Drugi prijelazni period 

← 1725. plemena Hiksa uvode ratne kočije u Egipat. 
← 1648. Dominacija Hiksa u Egiptu (do ← 1540.).

Novo Carstvo 

Oko ← 1540. Kamose i Amozis protjeruju Hikse i utemeljuju Novo kraljevstvo u Egiptu (do ← 1069.). Egipćani osvajaju Palestinu i Siriju.

Oko 1500. napisana Knjiga mrtvih, prvi rukopis na papirusu koji obuhvaća cijelo egipatsko vjerovanje.

← 1505. započinje gradnja Amonova hrama u Karnaku za vrijeme Tutmosa I. (← 1505.-1493.) i Tutmosa III. (← 1490.-1436.).

 ← 1478.-1458. Egiptom vlada kraljica Hatšepsut.

← 1402. pod vlašću Amenofisa III. Egipat je na vrhuncu slave. Započinje gradnja hrama u Luxoru. Hetiti u Armeniji usavršavaju tehniku kovanja željeza.

Oko ← 1360. Ehnaton nasilno uvodi monoteističko obožavanje boga sunca (Atona) u Egiptu i izgrađuje novu prijestolnicu – Ahetaton.

 ← 1347. egipatskim faraonom postaje Tutankamon koji ukida Atonov (Sunčev) kult što su ga bili uveli Ehnaton i njegova žena Nefertiti te obnavlja staru vjeru u Amona.

Oko 1319.-1145. je period Ramesida u Egiptu (XIX. dinastija) koja je najjača za Ramzesa II. koji u brojnim ratovima protiv osvajača čak širi egipatski teritorij. ← 1275. Bitka kod Kadeša između Egipćana pod Ramzesom II. i Hetita.

Oko ← 1200. Propast Hetitskog Carstva; egzodus Židova iz Egipta i naseljavanje u Palestini.

← 1152. umire Ramzes III., posljednji veliki egipatski faraon.

Pad Egipta 

← 671. Asirci pokoravaju Egipat; početak obrade željeza.

← 525. Perzijanci napadaju Egipat.

← 332. Aleksandar Veliki osvaja Egipat.

← 323. umire Aleksandar: carstvo je podijeljeno između Makedonije, Egipta, Sirije i Pergama.

← 304. Ptolomej I., makedonski vladar Egipta, osniva neovisnu dinastiju (do 30.)

Oko ← 290. je osnovana Aleksandrijska knjižnica.

← 30. smrt Antonija i Kleopatre: Egipat postaje rimskom provincijom.

Izvori 
 ILUSTRIRANA POVIJEST SVIJETA I, Više autora, Beograd-Ljubljana, 1983.

Poveznice 
 Popis faraona
 Egiptologija
 Umjetnost drevnog Egipta

Eksterni linkovi 
 Ancient Egyptian History - Aldokkan
 Glyphdoctors: Online courses in Egyptian hieroglyphics and history
 The Ancient Egypt Site
 Nile File — Interaktivni uvod u Drevni Egipat
 Seven Wonder of the World — Ancient Times 
 Brian Brown (ed.) (1923) The Wisdom of the Egyptians. New York: Brentano's
 Texts from the Pyramid Age Door Nigel C. Strudwick, Ronald J. Leprohon, 2005, Brill Academic Publishers
 Ancient Egyptian Science: A Source Book Door Marshall Clagett, 1989
 WWW-VL: History: Ancient Egypt 

Drevni Egipat

ar:مصر الفرعونية
sv:Det forntida Egypten